**ΝΟΜΑΡΧΙΑΚΟΣ ΣΥΛΛΟΓΟΣ ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ Ν.ΚΑΒΑΛΑΣ**

**Μέλος της Εθνικής Συνομοσπονδίας Ατόμων με Αναπηρία-Ε.Σ.Α.με Α.**

**Πληροφορίες:**

**Μάκης Κρεμύδας, Πρόεδρος**

**Τηλ: 6946 988356**

**Πέννη Μαμαλιά, Γεν. Γραμματέας**

**Τηλ: 6944 697131**

 **ΚΑΒΑΛΑ 9 / 11 /2016**

 **ΑΡ.ΠΡΩΤ: 636**

**ΔΕΛΤΙΟ ΤΥΠΟΥ**

 **2 Δεκεμβρίου πανελλαδικό παν- αναπηρικό συλλαλητήριο των ατόμων με αναπηρία στην Αθήνα!**

Ο Νομαρχιακός Σύλλογος ΑμεΑ νομού Καβάλας γνωστοποιεί ότι θα συμμετέχει στο πανελλαδικό, παν- αναπηρικό συλλαλητήριο που διοργανώνει η Εθνική Συνομοσπονδία Ατόμων με Αναπηρία την

**Παρασκευή 2 Δεκεμβρίου, στις 10 το πρωί στην πλατεία Ομονοίας**

στην Αθήνα εν όψει της 3ης Δεκέμβρη, Εθνικής Ημέρας ΑμεΑ, διεκδικώντας το δικαίωμα στη ζωή και στην αξιοπρέπεια!

Στις 2 Δεκέμβρη, τα άτομα με αναπηρία, χρόνιες παθήσεις και οι οικογένειές τους, βγαίνουμε για άλλη μια φορά στους δρόμους και συγκεντρωνόμαστε στις 10 το πρωί στην Ομόνοια, για να ακολουθήσει πορεία στη Βουλή τα άτομα με αναπηρία, χρόνιες παθήσεις και οι οικογένειές μας θέλουμε να ζήσουμε!

Με αξιοπρέπεια, ισότητα, δικαιοσύνη!

Εμείς, τα άτομα με αναπηρία, οι γονείς και κηδεμόνες ατόμων ΑμεΑ από όλη την Ελλάδα, με νοητική αναπηρία, αυτισμό, σύνδρομο Down, εγκεφαλική παράλυση, βαριές και πολλαπλές αναπηρίες, τα άτομα με χρόνιες παθήσεις, όπως και ΚΑΘΕ ΗΜΕΡΑ, δηλώνουμε την απόφασή μας να συνεχίσουμε να αγωνιζόμαστε για να ανατρέψουμε τις δυσμενείς καταστάσεις που βιώνουμε από λόγω των επώδυνων και σκληρών μέτρων τα μέτρα της διαρκούς μιας ατέρμονης πολιτικής λιτότητας που μας έχει  οδηγήσει στην εξαθλίωση.

Δηλώνουμε ότι δεν θα πληρώσουμε μια κρίση που δεν δημιουργήσαμε.

Εμείς, τα άτομα με αναπηρία, χρόνιες παθήσεις και οι οικογένειές μας, που βιώνουμε τη διάκριση σε όλους τους τομείς της κοινωνικής ζωής, κάνουμε πράξη το σύνθημά μας «Τίποτα για Εμάς, χωρίς Εμάς!», παλεύοντας για την υγεία, την ιατροφαρμακευτική κάλυψη και περίθαλψη, για την πρόνοια, τα επιδόματα, την εργασία, τα εισοδήματα, την κοινωνική ασφάλιση, τις συντάξεις, την αποιδρυματοποίηση, τη διαβίωση στην κοινότητα, την δωρεάν και ακηδεμόνευτη εκπαίδευση.

**Όλοι μαζί την Παρασκευή 2 Δεκεμβρίου, στις 10 το πρωί στην πλατεία Ομονοίας στην Αθήνα !**

Όσα μέλη μας επιθυμούν να παραβρεθούν στο πανελλαδικό, παν- αναπηρικό συλλαλητήριο να δηλώσουν συμμετοχή στο τηλέφωνο του γραφείου του συλλόγου μας 2513503218 μέχρι τις 27/11/2016.

 **Με Εκτίμηση,**

 **Για το Δ.Σ**

 **Ο ΠΡΟΕΔΡΟΣ Η Γ. ΓΡΑΜΜΑΤΕΑΣ**

 **ΣΜΑΡΑΓΔΟΣ ΚΡΕΜΥΔΑΣ ΔΕΣΠΟΙΝΑ ΜΑΜΑΛΙΑ**

**Διεύθυνση : Εθν. Αντιστάσεως 20, Τ.Κ 65110 Καβάλα \* Τηλ & Fax : 2513503218**

**Ε - mail :** **amea\_nkav@hotmail.gr** **\* Web : amea.kavala.gr \*: Νομαρχιακός Σύλλογος ΑμεΑ ν.Καβάλας**